Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Никола Димитровски со службена легитимација број 28-0003 и Зорица Цветковска со службена легитимација број 28-0007 изврши редовен инспекциски надзор над субјектот на инспекциски надзор ЈУ центар за социјална работа Ресен, со седиште на ул. Ленинова број 66А Ресен, застапуван од ВД Директорот Борче Ристевски, со Записник ИП1 број 16-1 од 27.03.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/22 и 236/22), го донесе следното

**Р Е Ш Е Н И Е**

Се наредува на Борче Ристевски ВД Директор на ЈУ центар за социјална работа Ресен(во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за социјална сигурност за старите лица (,,Службен весник на РСМ,, број 104/2019), подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

1. Центарот по службена должност да ги преиспита предметите со решение број и на корисниците: Уп1 09-1/2 од 02.02.2022 година на корисникот О. З., Уп1 09-47/4 од 03.02.2022 година на корисникот Т.К. и Уп1 09-73 од 07.11.2019 година на корисникот З. Е. Во постапката на преиспитување да обезбеди по пат на размена на податоци по електронски пат од надлежните институции или во писмена форма, потврда за постојано место на живеење во Република Северна Македонија во последните 15 години пред поднесување на барањето и во зависност од утврдената фактичка состојба во колку за тоа има потреба да донесе ново соодветно решение, согласно член 4 став 1 точка 2 од Законот за социјална сигурност за старите лица и член 6 став 1 точка 17 од Правилникот за начинот на утврдување на состојбата и видот на приходите, имотот и имотните права на подносителот и неговиот брачен другар или лице со кое живее во вонбрачна заедница, образецот на барањето и потребната документација за остварување на правото на социјална сигурност за старите лица лица (,,Службен весник на РСМ,, број 109/2019, 188/19, 192/20).

**Рокот за извршување на изречената инспекциска мерка изнесува 30 дена од приемот на решението и постојано.**

2. Центарот по службена должност да го преиспита Решението број Уп1 09-73 од 07.11.2019 година, со кое му го признал правото користење на социјална сигурност за старите лица. на корисникот З.Е. Во постапката на преиспитување да обезбеди по пат на размена на податоци по електронски пат од надлежната институција Фонд на пензиското и инвалидското осигурување на Македонија или во писмена форма потврда дали лицето било корисник на пензија од Република Северна Македонија или вид на исплата по основ на старост, инвалидност или доживување од друга држава во периодот од три месеци пред поднесување на Барањето број 09-73 од 07.10.2019 година па до 03.09.2020 година кога за прв пат е обезбедена потврда. Во зависност од утврдената фактичка состојба во колку за тоа има потреба да донесе ново соодветно решение, согласно член 4 став 1 точка 4 и 5 од Законот за социјална сигурност за старите лица и член 6, став 1, точка 10 од Правилникот за начинот на утврдување на состојбата и видот на приходите, имотот и имотните права на подносителот и неговиот брачен другар или лице со кое живее во вонбрачна заедница, образецот на барањето и потребната документација за остварување на правото на социјална сигурност за старите лица лица (,,Службен весник на РСМ,, број 109/2019, 188/19, 192/20).

**Рокот за извршување на изречената инспекциска мерка изнесува 30 дена од приемот на решението и постојано.**

3. Центарот по службена должност да го преиспита Решението број Уп1 09-73 од 07.11.2019 година со примена од 07.11.2019 година, за остварување на правото на социјална сигурност за старите лица на корисникот З. Е. Во постапката на преиспитување целосно и правилно да ја утврди фактичката состојба односно денот на поднесување на Барањето број 09-73 од 07.10.2019 година, да го поништи незаконски донесеното решение, да донесе ново соодветно решение а на корисникот да му ги исплати средствата од правото за периодот и износот за кој што го оштетил, согласно член 12 од Законот за социјална сигурност за старите лица.

**Рокот за извршување на изречената инспекциска мерка изнесува 30 дена од приемот на решението и постојано.**

4. Центарот по службена должност да го преиспита предметот со решение број Уп1 09-1/2 од 02.02.2022 година на корисникот О. З. Во постапката на преиспитување целосно и правилно да ја утврди фактичката состојба односно да обезбеди од корисникот и неговиот брачен другар или лице со кое живее во вонбрачна заедница, потврда за исплата на воена инвалиднина. Во зависност од утврдената фактичка состојба во колку за тоа има потреба да донесе ново соодветно решение, согласно член 4 став 1 точка 5 од Законот за социјална сигурност за старите лица и член 6 став 1 точка 15 од Правилникот за начинот на утврдување на состојбата и видот на приходите, имотот и имотните права на подносителот и неговиот брачен другар или лице со кое живее во вонбрачна заедница, образецот на барањето и потребната документација за остварување на правото на социјална сигурност за старите лица лица (,,Службен весник на РСМ,, број 109/2019, 188/19, 192/20).

**Рокот за извршување на изречената инспекциска мерка изнесува 30 дена од приемот на решението и постојано.**

5. Раководното или друго овластено лице во установата за социјална заштита е должен веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки, согласно член 334 став 4 од Законот.

 Жалбата изјавена против ова решение, не го одлага неговото извршување.

**О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Никола Димитровски со службена легитимација број 28-0003 и Зорица Цветковска со службена легитимација број 28-0007, изврши редовен инспекциски надзор над субјектот на инспекциски надзор ЈУ центар за социјална работа Ресен, со седиште на ул. Ленинова број 66А Ресен, застапуван од ВД Директорот Борче Ристевски и состави Записник ИП1 број 16-1 од 27.03.2023 година, во кој се констатирани недостатоци и неправилности во постапката за остварување и користење на правото на социјална сигурност за старите лица.

   За отстранување на утврдените недостатоци и неправилности изречени се инспекциски мерки и определен е рок за постапување.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерството за труд и социјална политика на ден 27.03.2023 година под ИП1 број 16-1.

**Инспектори за социјална заштита:** Виш инспектор-Никола Димитровски

 Инапектор-Зорица Цветковска